《得秉常南安见寄》
明代·张诩

和句封来梅岭外，看花人坐草庵前。昔年兄弟今分路，万里风波独泛船。

伏枕觉还灯寂寂，伤心秋更雨连连。竿头点检丝纶在，乘月还来钓海天。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。